OpenLLM-France/wikimedia huggingface dataset:
# Fernando Namora

Fernando Namora (Condeixa-a-Nova, districte de Coïmbra, 1919 — Lisboa, 31 de gener de 1989) va ser un novel·lista, assagista i poeta portuguès. Les seves novel·les s'emmarquen en el realisme portuguès, inicialment de tipus psicològic i posteriorment de caràcter més social, amb un estil precís i sobri. Va ser un dels iniciadors del neorealisme portuguès. Molt vinculat a la cultura catalana, va ser traduït per Fèlix Cucurull.

## Obres
### Novel·les

* Relevos i As sete partidas do mundo (1938)
* Fogo na Noite Escura (1943)
* Retalhos da vida de un médico (1949, 1963)
* Casa da Malta (1945)
* Minas de San Francisco (1946)
* O trigo e o joio (1954)
* Flors a la tomba de Clarisse (trad. 1961)
* Domingo à tarde (1961)
* O homem disfarçado (1957)
* Os clandestinos (1972)
* O rio triste (1982)

### Assaig

* Diálogo en setembro (1966)
* A nave de pedra (1975)
* Estamos no vento (1974)

### Poesia

* Terra (1941)
* Marketing (1969)
* Nome para uma casa (1985)

## Referències

* ↑ «Fernando Namora». Gran Enciclopèdia Catalana. Barcelona: Grup Enciclopèdia Catalana.
# Arquidàmia (dama)

Arquidàmia (Archidameia, Arkhidámeia Ἀρχιδάμεια) fou una dama espartana que es va distingir pel seu gran esperit quan la ciutat d'Esparta estava a punt de ser conquerida per Pirros de l'Epir el 272 aC i es va oposar al projecte del govern espartà d'enviar les dones a Creta.
Alguns escriptors la fan dona del desconegut rei Cleades (que probablement seria Cleòmenes III)

## Referències

* retrobibliothek.de
# Kosi (zona)

Kosi (Nepalès: कोशी) és una de les catorze zones de la República Federal Democràtica de Nepal. La ciutat capital de la zona de Kosi és Dharan i la seva ciutat més gran és Biratnagar. Els rius principals són Arun, Tamar i Sapta Kosi.

## Població

Posseeix 2.110.664 pobladors i una superfície de 9.669 quilòmetres quadrats. El que ens deixa una densitat de 218,3 habitants per cada quilòmetre quadrat.

## Districtes

Kosi està dividit en sis districtes:
* Districte de Bhojpur
* Districte de Dhankuta
* Districte de Morang
* Districte de Sankhuwasabha
* Districte de Sunsari
* Districte de Terhathum

## Referències

* ↑ http://www.citypopulation.de/php/nepal-admin.php
# L.A. (grup)

L.A. és un grup mallorquí de música indie liderat per Lluís Albert Segura. Els altres components de la banda són Dimas Frias (Bateria), Ángel Cubero (Baix) i Pep Mulet (Guitarra).
El grup ja havia editat 4 discs autoeditats però el 2009 signà amb la multinacional Universal Music i seguidament edità el disc que el llençà a la fama: Heavenly Hell. Aquest disc es publicà el 13 d'octubre de 2009. El disc fou enregistrat per Lluís Albert en solitari, que tocà tots els instruments. El primer single fou Hands.
El 2009 tocà al Festival Internacional de Benicàssim. El 17 d'abril de 2012 surt a la venda SLNT FLM, un Extended Play de sis cançons que suposa un canvi radical, gairebé un gir de 360 graus respecte al seu àlbum anterior, Heavenly Hell. No solament en qüestió de so, sinó també en la forma de gestar-ho i de crear-ho.

## Discografia

* 2009 Heavenly Hell
* 2010 Heavenly Hell Naked (Acústic)
* 2012 SLNT FLM (EP)
* 2013 Dualize
* 2015 From the city to the ocean side
* 2016 L.A. (Live at Low Festival) (EP)
* 2017 King of Beasts
* 2021 Evergreen Oak

## Referències

* ↑ El Mundo.es, 31-03-2009 (castellà)
* ↑ http://universalmusic.es/artista/L.A/biografia Arxivat 2010-05-14 a Wayback Machine.
* ↑ «Darán que hablar | Edición impresa | EL PAÍS».
* ↑ http://www.20minutos.es/noticia/545286/0/entrevista/la/
* 1 2 http://www.elmundo.es/elmundo/2009/09/16/baleares/1253090176.html
* ↑ Diario de Mallorca, 16-05-2010 (castellà)
* ↑ http://dbalears.cat/arxiu/pdf/512/47%5BEnllaç+no+actiu%5D PDF
* ↑ http://ib3noticies.com/20090716_14598-el-grup-mallorqui-la-actua-al-festival-de-benicassim.html%5BEnllaç+no+actiu%5D
* ↑ «www.laoficial.com». Arxivat de l'original el 2012-09-17. [Consulta: 27 setembre 2012].
* ↑ http://www.diariodemallorca.es/sociedad-cultura/2012/04/14/vuelve-origenes-rock/758976.html

## Enllaços externs

* L.A. (grup) a MySpace
* L.A. (Website)
* L.A. Fan site Arxivat 2013-12-05 a Wayback Machine.
# Ussiau

Ussiau (en occità) (italià Usseaux, francès Usseaux, piemontès Usseaux) és un municipi italià, situat a la ciutat metropolitana de Torí, a la regió del Piemont. L'any 2007 tenia 201 habitants. Està situat a la Vall Chisone, una de les Valls Occitanes. Forma part de la Comunitat Muntanyenca Vall Chisone i Vall Germanasca. Limita amb els municipis de Chaumont, Eissilhas, Finistrèlas, Gravere, Meana di Susa i Prajalats.

## Administració

Llista d'alcaldes :
| Període | Identitat | Partit |
| 2014- | Andrea Ferretti | Llista cívica |

## Referències

* ↑ Lucie Amaro-Péguy, L’occitan alpin d’Usseaux; description d’une langue en danger, en contact avec deux aires dialectales (francoprovençale et piémontaise), et sous l’influence de deux langues standards (français et italien), Lyon: Université Lumière Lyon 2, 2014, p. 251 tesi doctoral
# Praia Inhame (Príncipe)

Praia Inhame és una localitat de São Tomé i Príncipe. Es troba al districte de Pagué, al nord de l'illa i Regió Autònoma de Príncipe. La seva població és de 309 (2008 est.). Està vinculat amb una carretera menor que uneix la capital de l'illa Santo António i Belo Monte. Al nord-est limita amb Picão, al sud amb Praia Santo António i a l'oest amb la localitat de Aeroporto de Príncipe.

## Evolució de la població

Població de Praia Inhame (2001-2008) :
| 2001 | 2008 |
| 271 | 309 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Fernando Navarro Fernández-Rodríguez

Fernando Navarro Fernández-Rodríguez (8 de juny de 1964) és un advocat i polític balear, diputat al Congrés dels Diputats en la XI i XII Legislatures.
Llicenciat en Dret a la Universitat d'Alcalá de Henares i màster per l'Instituto de Empresa. És germà de Carmen Navarro, tresorera del Partido Popular des de 2013, any en què ell mateix fou obligat a dimitir com a gerent de l'Hospital d'Inca arran de l'escàndol per la mort per tuberculosi del jove senegalès Alpha Pam.
Inicialment va militar a Unió Progrés i Democràcia, partit pel qual va ser candidat a les eleccions al Parlament de les Illes Balears de 2011 (número 17 de la llista). Després va passar a Ciutadans, partit amb el qual fou cap de llista per les Illes Balears a les eleccions generals espanyoles de 2015 i 2016.

## Referències

* ↑ Destituido el gerente del Hospital de Inca por la muerte de Alpha Pam, Última Hora, 22 de maig de 2013
* ↑ Bauzá ficha a Miss Baleares de secretaria, Diario de Mallorca 15 de maig de 2013
* ↑ Conoce a tus candidatos Arxivat 2016-01-30 a Wayback Machine., web d'UPyD
* ↑ UPyD aporta a Ciudadanos cinco cabezas de lista, Público, 28 d'agost de 2015
* ↑ Fitxa del Congrés dels Diputats
# Luci Aproni

Luci Aproni (en llatí Lucius Apronius) va ser un magistrat romà dels segles I aC i I.
Va ser cònsol sufecte l'any 8. Era de l'estat major de Drus i el 14 es trobava a Germània i fou enviat per les legions amotinades a presentar les seves peticions a Roma. Després va servir amb Germànic i va fer la campanya de l'any 15 obtenint l'honor d'ornaments triomfals. L'any 16 va tornar a Roma i l'any 20 va succeir a Camil com a procònsol d'Àfrica i va fer la guerra contra Tacfarines.
Després va ser propretor de la Germània Inferior quan es van revoltar els frisis (frisii) i es creu que va morir en combat contra aquest poble, que el 28 el derrotà en la batalla del bosc de Baduhenna i a continuació els frisis aconseguiren que una companyia de 400 homes es suïcidés a Cruptoricis Villa. Tenia dues filles, una casada amb Plautius Silvanus, que la va matar; i l'altra casada amb Gneu Corneli Lèntul Getúlic (Cnaeus Cornelius Lentulus Gaetulicus), cònsol l'any 26. Tenia també un fill, Luci Aproni Cesià (Lucius Apronius Caesianus) que va ser cònsol durant sis mesos durant el regnat de Calígula l'any 39.

## Referències

* ↑ Mascov, Johann Jakob. The History of the Ancient Germans (en anglès). James Mechell, 1738, p. 124.
# Lostroff

Lostroff és un municipi francès, situat al departament del Mosel·la i a la regió del Gran Est. L'any 2007 tenia 77 habitants.

## Demografia
### Població

El 2007 la població de fet de Lostroff era de 77 persones. Hi havia 28 famílies, de les quals 8 eren unipersonals (4 homes vivint sols i 4 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 30 eren l'habitatge principal de la família, 1 era una segona residència i 1 estava desocupat. 30 eren cases i 2 eren apartaments. Dels 30 habitatges principals, 27 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 3 tenien tres cambres, 5 en tenien quatre i 22 en tenien cinc o més. 19 habitatges disposaven pel capbaix d'una plaça de pàrquing. A 9 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lostroff el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 8 | 40 a 44 | 0 |
| 4 | 35 a 39 | 8 |
| 8 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 20 | 10 a 14 | 4 |
| 8 | 5 a 9 | 12 |
| 0 | 0 a 4 | 4 |

## Economia

El 2007 la població en edat de treballar era de 50 persones, 40 eren actives i 10 eren inactives. De les 40 persones actives 39 estaven ocupades (22 homes i 17 dones) i 1 aturada (1 dona i 1 dona). De les 10 persones inactives 2 estaven jubilades, 6 estaven estudiant i 2 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Lostroff a l'INSEE.
* Évolution et structure de la population Fitxa amb el detall de dades de Lostroff a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Marchena (desambiguació)

«Marchena» té aquests significats:
* Toponímia:
** Marchena, municipi de la província de Sevilla
** Illa Marchena, illa volcànica de les Illes Galápagos (Equador)
** Santa Cruz de Marchena, localitat de la província d'Almeria
* Biografia:
** Carlos Marchena López, exfutbolista professional andalús
** Fra Antonio de Marchena, franciscà espanyol (segle XV)
** José Marchena y Ruiz de Cueto, polític, escriptor, periodista i traductor espanyol (1768-1821)
** Luquitas de Marchena, cantant de flamenc i copla andalusa
** Manuel Marchena Gómez, Magistrat del Tribunal Suprem espanyol
** Melchor de Marchena, guitarrista de flamenc
** Pepe Marchena, ballarí de flamenc i coreògraf
** Pepe Marchena (Niño de Marchena), cantant de flamenc
# Riu Rukarara

El riu Rukarara (o Lukarara) és un riu de l'oest de Ruanda que és afluent del riu Mwogo, al seu torn afluent del riu Nyabarongo. És la font més llunyana del Nil.

## Fonts

El Rukarara s'aixeca en un país boscós al sud de Ruanda a l'est de la Divisòria del Congo-Nil.
El pantà de Kamiranzovu Swamp al bosc de Nyungwe proporciona un embassament natural per al Rukarara. La font del Rukarara és coneguda ara per ser una de les fonts principals del Nil. Això va ser confirmat per una expedició la riu el 2005/2006 amb equipament de navegació modern. L'origen del Nil, la font més llunyana de la seva desembocadura, és a una elevació de 2.428 metres, a una longitud i latitud de 2° 16′ 055.962″ S, 29° 19′ 052.470″ E﻿ / ﻿2.28221167°S,29.33124167°E﻿ / -2.28221167; 29.33124167.

## Curs

El Rukarara té les fonts al districte de Nyamagabe. Els rius Nyirabugoyi i Rubyiro són les seves principals capçaleres, ambdues que s'eleven al Parc Nacional de Nyungwe. El Rukarara és el més llarg dels afluents que desemboquen al Mwogo. El Rukarara flueix cap al sud i després cap a l'est, desembocant cap al riu Mwogo. El Mwogo flueix cap al nord, que es fusiona amb el riu Mbirurume al sud Bwakira per formar el riu Nyabarongo.

## Referències

* ↑ Hughes, Hughes i Bernacsek, 1992, p. 203.
* ↑ Brakspear, 2008, p. 20.
* ↑ Dumont, 2009, p. 2.
* ↑ Briggs i Booth, 2010, p. 154.
* ↑ Nyamagabe Administrative Map.
* 1 2 ITMB Publishing, 2007.

## Fonts

* Brakspear, Patrick. On Safari in Africa: 101 Things to Know When You Go. On Safari in Africa, 2008, p. 20. ISBN 978-0-9805048-0-4 [Consulta: 3 abril 2013].
* Briggs, Philip; Booth, Janice. Rwanda. Bradt Travel Guides, 2010-03-16, p. 154. ISBN 978-1-84162-306-1 [Consulta: 3 abril 2013].
* Dumont, Henri J. The Nile: Origin, Environments, Limnology and Human Use. Springer, 2009, p. 2. ISBN 978-1-4020-9726-3 [Consulta: 3 abril 2013].
* Hughes, Ralph H.; Hughes, Jane S.; Bernacsek, G. M.. Iucn Directory of African Wetlands. IUCN, 1992, p. 205. ISBN 978-2-88032-949-5 [Consulta: 25 març 2013].
* ITMB Publishing. Rwanda/Burundi Travel Map. Richmond, British Columbia: International Travel Maps, 2007. ISBN 978-1-55341-380-6.
* «Nyamagabe Administrative Map». National Institute of Statistics of Rwanda. Arxivat de l'original el 2012-11-13. [Consulta: 2 abril 2013].
# Txekàievka

Txekàievka (en rus: Чекаевка) és un poble de la República de Mordòvia, a Rússia, segons el cens del 2010 tenia 9 habitants, pertany al municipi de Purdoixki. Es troba a 22 km a l'est de Témnikov, la capital del districte.

## Referències

* ↑ «Электронная карта». Геопортал РГО. Республика Мордовия. Arxivat de l'original el 2021-01-22. [Consulta: 31 gener 2021].
# Praia (municipi)

Praia és un concelho (municipi) de Cap Verd. Està situada a la part meridional de l'illa de Santiago. La seu és a la vila dePraia, capital del país. El municipi consta d'una sola freguesia (parròquia), Nossa Senhora da Graça. Limita al nord amb São Domingos, a l'oest amb Ribeira Grande de Santiago i al sud i oest amb l'oceà Atlàntic.

## Demografia

Població del municipi de Praia (1940—2013) :
| 1940 | 1950 | 1960 | 1970 | 1980 | 1990 | 2000 | 2010 | 2013 |
| 18.208 | 17.179 | 24.872 | 39.911 | 57.748 | 71.276 | 106.348 | 130.271 | 143.790 |

## Història

El Municipi de Praia és un dels municipis més antics de tot Cap Verd. Es va crear en el segle xviii, quan la vila de Santa Maria es va convertir en una ciutat, i al mateix temps, la nova capital de Cap Verd. A través de la seva història, el municipi ha estat successivament reduït a causa d'augment demogràfic.
A la fi del segle xix, aquest municipi la meitat del sector sud de l'illa, mentre que el nord va ser ocupat per Santa Catarina. L'any 1971 les dues parròquies del nord de Praia es van separar i van formar el municipi de Santa Cruz. En 1988, altres dues parròquies al nord de Praia es van separar i van crear el municipi de São Diumenges. En 2005, un altre parell de parròquies van crear el nou municipi de Ribeira Grande de Santiago.

## Política

Des de 2008, el Moviment per la Democràcia És el partit governant amb el 61.6% a les últimes eleccions.

### Assemblea Municipal

| | 2004 % | 2004 escons | 2008 % | 2008 escons | 2012 % | 2012 escons |
| Moviment per la Democràcia | 43.3 | 9 | 48.4 | - | 59.8 | 13 |
| PAICV | 51.37 | 11 | 47.3 | - | 35.4 | 8 |
| UCID | 0.48 | 0 | 2.1 | 0 | 2.1 | 0 |
| PTS | - | - | 0.5 | 0 | 0.2 | 0 |
| PCD-PRD | 4.86 | 1 | - | - | - | - |

### Municipalitat

| | 2004 % | 2004 seats | 2008 % | 2008 escons | 2012 % | 2012 escons |
| Moviment per la Democràcia | 43.1 | 0 | 49.0 | 9 | 61.6 | 9 |
| PAICV | 52.05 | 9 | 47.6 | 0 | 34.3 | 0 |
| UCID | 0.5 | 0 | 0.9 | 0. | 2.1 | 0 |
| PTS | - | - | 0.0 | 0 | 0.2 | 0 |
| PCD-PRD | 4.35 | 0 | - | - | - | - |

## Referències

* 1 2 3 4 5 6 Font: Statoids
* 1 2 3 4 Includes the population of the present-day Ribeira Grande de Santiago, Santa Cruz, São Domingos and São Lourenço dos Órgãos municipalities.
* 1 2 3 Inclou la població de Ribeira Grande de Santiago i São Domingos.
* ↑ Font: Instituto Nacional de Estatísticas Arxivat 2008-11-18 a Wayback Machine..
* ↑ «Cape Verde Population Statistics». citypopulation.de.
# FK Mladá Boleslav

El FK Mladá Boleslav és un club txec de futbol de la ciutat de Mladá Boleslav.

## Història

Evolució del nom:
* 1902 - SSK Mladá Boleslav (Studentský sportovní klub Mladá Boleslav)
* 1910 - Mladoboleslavský SK (Mladoboleslavský Sportovní klub)
* 1919 - Aston Villa Mladá Boleslav
* 1948 - Sokol Aston Villa Mladá Boleslav
* 1949 - ZSJ AZNP Mladá Boleslav (Základní sportovní jednota Automobilové závody národní podnik Mladá Boleslav) - fusionat amb Sokol Slavoj Mladá Boleslav i Sokol Meteor Čejetičky
* 1950 - fusionat amb Sokol Mladoboleslavský
* 1959 - TJ Spartak Mladá Boleslav AZNP (Tělovýchovná jednota Spartak Mladá Boleslav Automobilové závody národní podnik)
* 1965 - TJ Škoda Mladá Boleslav (Tělovýchovná jednota Škoda Mladá Boleslav)
* 1971 - TJ AŠ Mladá Boleslav (Tělovýchovná jednota Auto Škoda Mladá Boleslav)
* 1990 - FK Mladá Boleslav (Fotbalový klub Mladá Boleslav)
* 1992 - FK Slavia Mladá Boleslav (Fotbalový klub Slavia Mladá Boleslav)
* 1994 - FK Bohemians Mladá Boleslav (Fotbalový klub Bohemians Mladá Boleslav)
* 1995 - FK Mladá Boleslav (Fotbalový klub Mladá Boleslav)

## Enllaços externs

* Web oficial en txec
* Web oficial en angles Arxivat 2008-04-03 a Wayback Machine.
# Luci Herenni Saturní

Luci Herenni Saturní va ser un senador romà sota els emperadors Domicià i Trajà (circa els anys 81-117). Formava part de la gens Herènnia.
Es coneix molt poc del seu cursus honorum. Va ser cònsol sufecte els mesos de maig i juny de l'any 100. Va governar com a procònsol la província d'Acaia els anys 98 i 99, abans del seu consolat. Va ser també governador de la Mèsia Superior entre els anys 102 i 106.
Durant el seu govern va esclatar la Segona guerra dàcia on Decèbal es va enfrontar a Trajà. No se sap com es va implicar en aquesta guerra, però era un dels tres legats militars que hi va haver en aquell conflicte.

## Referències

* ↑ Der neue Pauly. 5, Gru-Iug. Stuttgart ; Weimar: J.B. Metzler, 1998, p. 414. ISBN 9783476014757.
# Lot (personatge del Gènesi)

En el Gènesi (19, 1-38), Lot (hebreu: לוֹט בן-הָרָן, Lot ben Haran‎; àrab: لوط, Lūṭ) és un fill d'Aran, germà d'Abraham, que es va salvar de la destrucció de Sodoma i Gomorra.
Lot vivia a Ur dels caldeus fins que va anar a viure a una altra terra juntament amb els seus oncles Abraham i Sara i el seu avi Tèrah. En primer lloc van anar a Egipte, d'on van haver d'anar-se'n després d'alguns problemes amb nadius.
Aleshores van fer cap a Canaan, però durant el viatge hi va haver escaramusses entre pastors de Lot i pastors d'Abraham, i es van veure obligats a distanciar-se. Llavors, Lot va anar cap a la mar Morta.
Es va establir a la ciutat de Sodoma. Vuit anys després, va esclatar una guerra entre Xinar, Elassar, Elam i Goïm contra Sodoma, Gomorra, Admà, Seboiïm i Sóar. Després d'unes batalles a la Vall de Sidim (actualment en la mar Morta), van guanyar els primers i van saquejar totes les ciutats rivals. Lot va ser fet presoner. Quan se n'assabentà Abraham, va organitzar una expedició en què va salvar Lot i multitud de presoners.
Segons el Gènesi, el comportament dels habitants de les ciutats de Sodoma i Gomorra era pecaminós: llibertinatge, violacions, assassinats, luxúria, etc. Jahvè va decidir enviar uns àngels a observar les ciutats, però els habitants van assaltar la casa de Lot, on s'estaven. Davant la multitud de gent que s'acostava a casa seva, Lot va oferir-los les seves dues filles perquè les violessin, però el poble ho va refusar. Aquest fet exemplifica el concepte de Lot com a "pur d'esperit" que serà salvat de les ires divines.
Poc després, Lot, la seva esposa i les dues filles fugiren de Sodoma, que veié com una tempesta de cendra, foc, llamps i trons la destruïa. La seva dona, malgrat que els àngels li ho havien prohibit, es va girar a mirar enrere mentre es destruïa la ciutat i, com a conseqüència, es va convertir en una estàtua de sal. Aquest relat vol exemplificar la creença de la major curiositat de les dones i podria estar inspirada en el mite d'Orfeu i Eurídice.
Lot i els seus es van instal·lar a Sóar, una ciutat aliada de Sodoma. Poc després, Lot i les seves dues filles se'n van anar de Sóar i es van instal·lar en una cova a les muntanyes. Les filles, que volien tenir descendència, van embriagar en nits successives el seu pare per mantenir-hi relacions. Les dues noies van tenir fills: la filla gran, Moab, considerat l'avantpassat dels moabites; la filla petita, Benammí, avantpassat dels ammonites.

## Referències

* 1 2 «Lot (personatge del Gènesi)». Gran Enciclopèdia Catalana. Barcelona: Grup Enciclopèdia Catalana.
Viccionari
# Koç Hisar

«Koçhisar, Koç Hisar o Koč Hisar» té aquests significats:
* Şereflikoçhisar o Şerefli koçhisarı, ciutat i districte de la província d'Ankara, a Turquia
* Çankiri Koç Hisarı o Ilgaz, ciutat i districte de la província de Çankırı a Turquia
* Koçhisar, Koç Hisar de Sivas, o Hafik, ciutat i districte de la província de Sivas a Turquia
* Koç Hisar de Mardin, moderna Kızıltepe, ciutat i districte de la província de Mardin al sud-est de Turquia
Nom derivat de l'àrab Kodja Hisar. Diverses poblacions de Turquia que per evitar confusions afegien a vegades el nom de la província o un nom que les identificava i modernament algunes han adoptat nous noms:
# Riu Saa

El Saa és un riu del nord-oest de la península Ibèrica que circula per la província de Lugo. És un dels principals afluents del Cabe.
Neix a la parròquia de Trascastro, al municipi d'O Incio (Lugo). Des del seu naixement fins que rep les aigües del riu Lebrón és conegut també com a riu de Forgas. Ja en el municipi d'A Pobra do Brollón passa pels llogarets de Forgas de Arriba i Forgas abans de rebre les aigües del riu Lebrón a A Pousa. Continua el seu recorregut cap al sud passant Fondorrallo i Santo Adrián. Llavors creua la capital municipal d'A Pobra do Brollón, on hi desemboca el riu Rubín. En aquesta localitat hi ha una zona de bany. El seu recorregut segueix per Nogueiras, Cereixa, Rairos i As Areas abans de desembocar al Cabe a la parròquia de Fornelas.
# Turpial variable

El turpial variable (Icterus pyrrhopterus) és un ocell de la família dels ictèrids (Icteridae).

## Hàbitat i distribució

Habita la selva, bosc obert, caatinga i planures a les terres baixes del sud i sud-est de Bolívia, sud i est de Brasil, Uruguai i nord de l'Argentina.

## Referències

* ↑ «Turpial variable». Cercaterm. TERMCAT, Centre de Terminologia. Rev. 20/01/2023(català)
# Praia Branca

Praia Branca (crioll capverdià Praia Branka) és una vila al nord-oest de l'illa de São Nicolau a l'arxipèlag de Cap Verd. Està situada 2 kilòmetres a l'est de Ribeira Brava. També hi ha una platja que dona nom a l'assentament.
El seu equip de futbol és el Futebol Clube Praia Branca, club de nivell infantil que participa en la lliga regional de São Nicolau.

## Subdivisions

Es divideix en els següents bairros:
* Alto Cantreira
* Areia de Bomba
* Bardeja
* Cruz
* Estreito
* Fundo Curral
* Laja
* Lombo Mimente
* Lombo das Pombas
* Meio Praia Branca

## Vegeu també

* Llista de nuclis de població de Cap Verd
# Ferran Utzet

Ferran Utzet (Barcelona, 1977) és un director de teatre català.

## Obra

Ha dirigit les següents obres:
* 2011: La presa, de Conor McPherson, amb La Perla 29; a la Biblioteca de Catalunya
* 2014: Traduccions-Translations, de Brian Friel, amb La Perla 29; a la Biblioteca de Catalunya
* 2018: Sopa de pollastre amb ordi, d'Arnold Wesker, amb La Perla 29; a la Biblioteca de Catalunya

## Referències

* ↑ «Ferran Utzet: ‘Els neutrals mai no han fet avançar el món'». [Consulta: 28 desembre 2018].
* ↑ «Ferran Utzet» (en anglès), 06-09-2016. [Consulta: 28 desembre 2018].

## Enllaços externs

* Ferran Utzet - Lloc web oficial